b'\n_START_ARTICLE_\nRune Haaland\n_START_SECTION_\nHistorikk\n_START_PARAGRAPH_\nHaaland konsentrerte tidlig sitt milj\xc3\xb8engasjement for giftutslipp, maritim forurensning, samt elektrifisering av transport. Arbeidet for elbil startet i 1988, da han sammen med Hauge, arkitekt Harald N. R\xc3\xb8stvik og a-ha importerte en konvertert elbil av merket Fiat til Norge. Bellona s\xc3\xb8kte Finansdepartementet om fritak for engangsavgift og fikk ja av finansminister Gunnar Berge (Ap). I statsbudsjettet for 1990 ble det innf\xc3\xb8rt generelt fritak for engangsavgift for elbiler som resultat av denne prosessen. Bellona brukte denne bilen som verkt\xc3\xb8y i kampen for bedre rammevilk\xc3\xa5r og innf\xc3\xb8ring av \xc2\xabforurenser betaler\xc2\xbb prinsippet anvendt p\xc3\xa5 bilavgiftsystemet._NEWLINE_I 2009 ble ble Haaland konstituert som generalsekret\xc3\xa6r i Norsk Elbilforening. I 2011 sluttet Haaland som generalsekret\xc3\xa6r og etablerte den internasjonale organisasjonen Electric Vehicle Union med medlemmer fra den industrielle verdikjede for elektrisk mobilitet globalt. Haaland er i dag president i Saga Energy AS, som bl.a. har kontrakt om \xc3\xa5 bygge 2 GW solkraft for myndighetene i Iran. Haaland driver ogs\xc3\xa5 eget holding- og konsulentselskap, Solar Mobil AS, som leverer "management for hire" og r\xc3\xa5dgivingstjenester innen energi, milj\xc3\xb8, elekrtrisk mobilitet, og myndighetskontakt.'